**Anholt Borgerforening**

**Referat fra bestyrelsesmøde den 18. april 2020**

**Dagsorden:**

**1. Godkendelse af referat fra bestyrelsesmødet den 11. marts 2020**

**2. Passagerantal på færgen**

**3. Eventuelt**

**Ad 1. Godkendelse af referat fra bestyrelsesmødet den 11. marts 2020**

Der er ikke indkommet bemærkninger til referatet, som derfor er godkendt. Underskrivelse sker, når bestyrelsen holder et ordinært møde.

**Ad 2. Passagerantal på færgen**

Bestyrelsen har modtaget kopi af skrivelser fra henholdsvis en del af de erhvervsdrivende på Anholt og Anholt Grundejerforening til borgmester Jan Petersen om behovet for at øge passagerantallet på færgen.

Borgerforeningens bestyrelse anbefaler, at færgefartudvalget følger sundhedsstyrelsens anbefalinger i lighed med andre tiltag, der vedrører genåbning af samfundet og hermed også på Anholt.Endvidere anbefaler bestyrelsen, at færgeselskabet ser på muligheden for at sætte flere afgange ind, så flere kan komme til og fra øen.

**Ad 3. Eventuelt**

Bestyrelsen har pligt til at arbejde videre med de daglige opgaver, indtil der i henhold til vedtægterne er afholdt generalforsamling. Der vil således ikke blive igangsat vidtrækkende tiltag frem til generalforsamlingen. Beslutning om afholdelse af generalforsamling træffes, når planen for genåbning af Danmark er offentliggjort.

***Liselotte Sørensen Kirsten Rasmussen Laurits Møbjerg***

***Hans Jørgen Lassen Gyrite Andersen***

***Set: Poul Jessen-Klixbüll Set: Birgitte Dahl Jeppesen***